smcproject/ml-wiki-sentences huggingface dataset:
രാഷ്ട്രീയമായ താത്പര്യങ്ങൾ‍ക്കു മുൻതൂക്കം നൽകിയ കോൺസ്റ്റന്റൈനും പിൻഗാ‍മികളും ആരിയനിസത്തോടുള്ള തങ്ങളുടെ നിലപാട് ഇടക്കിടെ മാറ്റിക്കോണ്ടിരുന്നു.
കോൺസ്റ്റന്റൈനെത്തുടർന്ന് അധികാരത്തിൽ വന്ന ചക്രവർത്തിമാർ മിക്കവരും ആരിയൻ‍ നിലപാടിനെ പിന്തുണക്കുന്നവരായിരുന്നു.
ഇതുമൂലം, വിട്ടുവീഴ്ചയ്ക്ക് തയ്യാറല്ലായിരുന്ന അത്തനാസിയൂസിന് ഇടക്കിടെ സ്ഥാനഭ്രഷ്ടനാക്കപ്പെട്ട് പ്രവാസജീവിതം നയിക്കേണ്ടി വന്നു.
പി. 336-ൽ ആരിയൂസും ക്രി.
പി. 373-ൽ അത്തനാസിയൂസും അന്തരിച്ചു.
കോൺസ്റ്റാന്റിനോപ്പിൾ
നിഖ്യായിലെ തീരുമാനങ്ങളിൽ ഉറച്ചു നിന്ന അത്തനാസിയൂസിനുശേഷം അദ്ദേഹത്തിന്റെ വിശ്വാസങ്ങൾ പ്രചരിപ്പിച്ചവരിൽ പ്രമുഖർ കേസറിയായിലെ ബാസിൽ അദ്ദേഹത്തിന്റെ സഹോദരൻ നിസ്സായിലെ ഗ്രിഗറി അവരുടെ സുഹൃത്തായിരുന്ന നസിയാൻ‍സസിലെ ഗ്രിഗറി എന്നിവരുൾപ്പെട്ട കപ്പദോച്ചിയൻ പിതാക്കന്മാരായിരുന്നു .
നിഖ്യായിലെ തീരുമാനങ്ങളെ കൂടുതൽ സംസ്കൃതവും നിർ‌വചിതമായ രൂപത്തിൽ അവതരിപ്പിച്ച് പിന്നീട് പരക്കെ സ്വീകരിക്കപ്പെട്ട ത്രിത്വസങ്കല്പത്തിന് വഴിതുറന്നത് ഇവരാണ്.
നിഖ്യാ സൂനഹദോസ് അംഗീകരിച്ച വിശ്വാസപ്രമാണത്തിൽ ത്രിത്വത്തിലെ മൂന്ന് ആളുകളും പരാമർശിക്കപ്പെട്ടിരുന്നെങ്കിലും ആളുകൾ എന്ന അർത്ഥത്തിൽ പിന്നീട് വ്യാപകമായി ഉപയോഗിക്കപ്പെട്ട ഹൈപൊസ്റ്റസസ്(Hypostases) എന്ന ഗ്രീക്ക് പദത്തെ പലരും സത്ത എന്ന അർത്ഥം വരുന്ന ഔസിയ (Ousia) എന്നതിന്റെ പര്യായമായിട്ടാണ് എടുത്തത്.
ഈ രണ്ടു വാക്കുകളുടേയും അർത്ഥം വ്യവഛേദിച്ച്, ഏകസത്ത പങ്കിടുന്ന മൂന്നാളുകളടങ്ങുന്ന ത്രിത്വം എന്ന സങ്കല്പം ഉറപ്പിച്ചത് കപ്പദോച്ചിയൻ പിതാക്കന്മാരാണ്.
പി. 379-ൽ ആരിയനിസത്തെ എതിർത്തിരുന്ന തിയോഡോഷ്യസ് ഒന്നാമൻ റോമാ ചക്രവർ‍ത്തിയായി.
നിഖ്യാ അവശേഷിപ്പിച്ചതും നിഖ്യായ്ക്കു ശേഷമുണ്ടായതുമായ പ്രശ്നങ്ങൾ പരിഗണിക്കാനായി സഭാ നേതാക്കന്മാരുടെ ഒരു സമ്മേളനം അദ്ദേഹം ക്രി.
പി. 381-ൽ കോൺസ്റ്റാന്റിനോപ്പിളിൽ വിളിച്ചുകൂട്ടി.
150-ഓളം മെത്രന്മാർ ചേർന്ന ആ സൂനഹദോസിൽ കപ്പദോച്ചിയൻ പിതാക്കന്മാരായ നിസ്സായിലേയും നസിയാൻ‍സസിലേയും ഗ്രിഗറിമാർ പ്രധാന പങ്കു വഹിച്ചു.
സൂനഹദോസ് കൂടുതൽ വ്യക്തവും സമഗ്രവുമായ ഒരു വിശ്വാസപ്രമാണം അംഗീകരിച്ചു.
ത്രിത്വത്തിലെ 'ആളുകൾ' എന്ന സങ്കല്പത്തിൽ അത് പ്രത്യേകം ഊന്നൽ നൽകി.
ആദ്യത്തെ രണ്ട് ആളുകളായ പിതാവും പുത്രനും തമ്മിലുള്ള ബന്ധത്തെപ്പറ്റിയുള്ള തർക്കങ്ങളിൽ ശ്രദ്ധ കേന്ദ്രീകരിക്കുകമൂലം, നിഖ്യാസൂനഹദോസ്, ത്രിത്വത്തിലെ മൂന്നാമത്തെ ആളായ പരിശുദ്ധാതമാവിനെ വലിയ പ്രാധാന്യം നൽകാതെയാണ് പരാമർശിച്ചിരുന്നത്.
പുതിയ വിശ്വാസപ്രമാണത്തിന്റെ ഒരു പ്രത്യേകത, അത് പരിശുദ്ധാത്മാവിന് തുല്യതയും കൂടുതൽ പ്രാധാന്യവും കല്പിച്ചു എന്നതായിരുന്നു.
അഗസ്റ്റിൻ
കോൺസ്റ്റാന്റിനോപ്പിൾ സൂനഹദോസിനു ശേഷവും ത്രിത്വസിദ്ധാന്തത്തെക്കുറിച്ചുള്ള അന്വേഷണങ്ങൾ തുടർന്നു.
ഇക്കാലഘട്ടത്തിലെ ഏറ്റവും പ്രധാന സംഭാവന ആദ്യ സഹസ്രാബ്ദത്തിലെ ഏറ്റവും വലിയ ക്രൈസ്തവചിന്തകനും ദൈവശാസ്ത്രജ്ഞനും ആയിരുന്ന ഹിപ്പോയിലെ അഗസ്റ്റിന്റേതാണെന്നു പറയാം.
അഗസ്റ്റിന്റെ മുഖ്യഗ്രന്ഥങ്ങളിലൊന്ന് ത്രിത്വത്തെക്കുറിച്ചായിരുന്നു(De Trinitate).
പി 399 മുതൽ 419 വരെയുള്ള ഇരുപത്  വർഷം കൊണ്ട് എഴുതിയ ഈ കൃതി വഴി അഗസ്റ്റിൻ ത്രിത്വസിദ്ധാന്തത്തിന് സമഗ്രമായ ഒരു ദൈവശാസ്ത്രം രൂപപ്പെടുത്തി.
പരിശുദ്ധാത്മാവിനെ പിതാവിൽ നിന്നു മാത്രം പുറപ്പെടുന്നവനെന്നതിന് പകരം പിതാവിൽ നിന്നും പുത്രനിൽ നിന്നും പുറപ്പെടുന്നവനായാണ് അഗസ്റ്റിൻ കണ്ടത്.
അഗസ്റ്റിനിൽ നിന്ന് പാശ്ചാത്യസഭ സ്വീകരിച്ച് ഈ നിലപാട്, പിന്നീട് പൗരസ്ത്യ-പാശ്ചാത്യസഭകൾ തമ്മിൽ ഭിന്നതക്കുള്ള കാരണങ്ങളിലൊന്നായി.
ത്രിത്വസിദ്ധാന്തത്തിന് മനശാസ്ത്രപരമായ ഒരു മാനം കൊടുക്കാനും അഗസ്റ്റിൻ ശ്രമിച്ചു.
നൂറ്റാണ്ടുകളായി, മിക്കവാറും ക്രിസ്തുമതവിഭാഗങ്ങൾക്ക്, ത്രിത്വസിദ്ധാന്തത്തെ ഒഴിവാക്കിക്കൊണ്ട് ഒരു ദൈവദർശനം ഇല്ല.
അതുകൊണ്ട്, ആ സിദ്ധാന്തത്തിന്റെ ഉത്ഭവവും വളർ‍ച്ചയും എത്ര വിവാദഭരിതവും ദുരിതപൂർണവുമായിരുന്നു എന്നത് മറന്നേക്കാം.
ഹെബ്രായപ്രവാചകപാരമ്പര്യത്തിൽ, വിട്ടൂവീഴ്ചയില്ലാത്ത ഏകദൈവവിശ്വാസത്തിന്റെ പശ്ചാത്തലത്തിലാണ് ക്രിസ്തുമതം പിറന്നത്.
എന്നാൽ അതിന്റെ വളർച്ചയുടെ പശ്ചാത്തലം യവനമായിരുന്നു.
പുതിയനിയമഗ്രന്ഥങ്ങളെല്ലാം എഴുതപ്പെട്ടിരിക്കുന്നത് ഗ്രീക്ക് ഭാഷയിലാണ്.
ആദിമക്രൈസ്തവസമൂഹങ്ങൾക്ക്, പഴയനിയമവുമായുള്ള പരിചയവും അതിന്റെ ഗ്രീക്ക് പരിഭാഷയായ സെപ്ത്വജിന്റിലൂടെയായിരുന്നു .
വേണമെങ്കിൽ, യഹൂദമതത്തിലെ ഏകദൈവവിശ്വാസത്തിനും ഗ്രീക്ക് ബഹുദൈവവിശ്വാസത്തിനും ഇടക്കുള്ള നിലപാടായി, ഏകസത്ത പങ്കിടുന്ന മൂന്ന് ആളുകൾ ചേർന്ന ത്രിത്വം എന്ന സങ്കല്പത്തെ കാണാം.
യേശുവിനെ ദൈവം തന്നെയായ ദൈവവചനമായി അവതരിപ്പിച്ചുകൊണ്ട് തുടങ്ങുന്ന യോഹന്നാന്റെ സുവിശേഷത്തിന് യവനചിന്തയുടെ പശ്ചാത്തലമാണ്.
ക്രിസ്തുമതത്തിന്റെ സദ്വാർത്തയുടെ യവനവീക്ഷണത്തിൽ നിന്നുള്ള പുനരാഖ്യാനമാണ് ആ സുവിശേഷം ലക്‌ഷ്യം വച്ചതെന്ന് വാദിക്കപ്പെട്ടിട്ടുണ്ട്.
പുതിയനിയമത്തിൽ, ആ സുവിശേഷത്തിന്റെ തുടക്കത്തിലല്ലാതെ മറ്റൊരിടത്തും ദൈവത്തിന്റെ മനുഷ്യാവതാരം (Incarnationa)പരാമർശിക്കപ്പെടുന്നില്ല എന്ന് പറയപ്പെടുന്നു.
എന്നാൽ മനുഷ്യനായി, രാഗദ്വേഷങ്ങൾ പ്രകടിപ്പിച്ചും വേദനയും വിശപ്പും സഹിച്ചും ജീവിച്ച് കുരിശിൽ പീഡകൾ സഹിച്ച് മരിച്ച യേശുവിനെ ദൈവത്തിന്റെ അവതാരമായി ചിത്രീകരിക്കുന്നത്, ദൈവം, സ്ഥലകാലങ്ങൾക്ക് അപ്പുറത്തുള്ളവനും പരിവർത്തനങ്ങൾക്ക് അതീതനുമാണെന്ന സങ്കല്പവുമായി ചേർത്തുവക്കുക ബുദ്ധിമുട്ടായിരുന്നു.
സത്തയിൽ ദൈവവുമായി ഒന്നായിരിക്കെ വേറിട്ടു നിൽക്കുന്ന ദൈവിക ആളായ ദൈവപുത്രനാണ് യേശു എന്ന വാദം ഈ പ്രശ്നം ഒരളവു വരെ പരിഹരിച്ചു.
ദൈവത്തിന്റെ മനുഷ്യാവതാരത്തേയും കരിശുമരണത്തേയും കാൾ വിശ്വസനീയം ദൈവത്തിൽ നിന്നുത്ഭവിച്ച ദൈവപുത്രന്റെ മനുഷ്യാവതാരവും കരിശുമരണവും ആയിരിക്കുമെന്ന് വാദിക്കാം.
പൂർണ തുല്യതയോടെ പരിശുദ്ധാത്മാവിനെ ഈ ത്രിത്വത്തിൽ ഉൾപ്പെടുത്തിയത് ആത്മാവിന്റെ രൂപത്തിൽ ദൈവം എന്നും ചരിത്രത്തിൽ പ്രവൃത്തിയ്ക്കുന്നു എന്ന ആശ്വാസം പകർന്നു.
ദൈവത്തിന്റെ മനുഷ്യാവതാരമാണ് യേശു എന്ന വാദം ഉയർത്തിയ പ്രശ്നങ്ങളുടെ പശ്ചാത്തലത്തിൽ ദൈവസ്വഭാവത്തെ വിശദീകരിക്കാനാണ് ത്രിത്വസിദ്ധാന്തം ശ്രമിച്ചത്.
എന്നാൽ ഈ സിദ്ധാന്തം ദൈവപ്രകൃതിയെ കൂടുതൽ മനസ്സിലാക്കാൻ മനുഷ്യരെ സഹായിച്ചു എന്ന് പറയുക ബുദ്ധിമുട്ടാണ്.
ദൈവസ്വഭാവത്തെ കൂടുതൽ സങ്കീർണമായി അവതരിപ്പിച്ച്, ദൈവത്തെ മനസ്സിലാക്കാനുള്ള ബുദ്ധിമുട്ട് വർദ്ധിപ്പിക്കുകയാണ് ത്രിത്വസിദ്ധാന്തം ചെയ്തതെന്ന് പ്രസിദ്ധ സഭാചരിത്രകാരനായ ജാരോസ്ലാവ് പെലികൻ എഴുതിയിട്ടുണ്ട്.
ക്രിസ്തുമതവുമായി പല മൗലികതകളും പങ്കിടുന്ന മതങ്ങളായ ഇസ്ലാമിനും യഹൂദമതത്തിനും ക്രിസ്തുമതത്തിൽ നിന്നുള്ള അകൽച്ചയുടെ മൂലകാരണങ്ങളിലൊന്ന് ത്രിത്വസിദ്ധാന്തമാണ്.
മുസ്ലിങ്ങളുടെ പവിത്രഗ്രന്ഥമായ ഖുർ ആനിൽ ത്രിത്വസിദ്ധാന്തത്തെ വിമർശിക്കുന്ന രണ്ടു വാക്യങ്ങളെങ്കിലും ഉണ്ട്.
ഇസ്ലാം മതത്തിലേക്ക് പരിവർത്തിതനായി അബ്ദൽ ഹക്കിം മുറാദ് എന്ന പേര് സ്വീകരിച്ച പ്രഖ്യാത ചിന്തകനായ തിമോത്തി വിന്റർ ഇക്കാര്യം സൂചിപ്പിച്ചിട്ടുണ്ട്.
സെമറ്റിക്ക് വീക്ഷണത്തിന്റെ നന്മകളിലൊന്ന്, അന്തിമയാഥാർഥ്യം അന്തിമവിശകലനത്തിൽ ലളിതമായിരിക്കുമെന്ന ബോധ്യമാണ്.
രണ്ടു സ്വഭാവങ്ങളുള്ള ഒരാളടക്കം മൂന്നാളുകളടങ്ങുന്നതും എന്നാൽ എങ്ങനേയോ ഒന്നായിരിക്കുന്നതുമായ നിഖ്യായുടെ ദൈവം,  യുക്തിക്കു നിരക്കാത്തതും അന്തഃകരണത്തിന് ബോധ്യം തരാത്തതുമാണ്.
എല്ലാത്തിന്റേയും മൂലമായ ദൈവത്തിന്റെ യാഥാർഥ്യം അത്ര സങ്കീർണമായിരിക്കുക അസാദ്ധ്യമാണ്.
൧ ഒരിജന്റെ സമകാലീനനും സതീർഥ്യനും ആയിരുന്ന നിയോപ്ലേറ്റോണിസം|നിയോപ്ലേറ്റോണിസ്റ്റ് ചിന്തകൻ പ്ലോട്ടിനസിന്റെ ദൈവസങ്കല്പത്തിന് ഒരിജന്റെ ത്രിത്വദർ‍ശനവുമായി ഏറെ സമാനത ഉണ്ടായിരുന്നുവെന്ന് ബെർട്രാൻഡ് റസ്സൽ പാശ്ചാത്യ തത്ത്വചിന്തയുടെ ചരിത്രം എന്ന പുസ്തകത്തിൽ പ്ലോട്ടിനസിനെക്കുറിച്ചുള്ള അദ്ധ്യായത്തിൽ ചൂണ്ടിക്കാണിച്ചിട്ടുണ്ട്.
൨ രണ്ടു നിലപാടുകളും (homoousios/homoiousios) തമ്മിലുണ്ടായിരുന്നത് ഒരു 'i' യുടെ വ്യത്യാസമായിരുന്നു.
ഗ്രീക്ക് അക്ഷരമാലയിലെ ഏറ്റവും ചെറിയ അക്ഷരം(iota) ആണ് ക്രിസ്തുമതത്തിൽ ഛിദ്രമുണ്ടാക്കിയതെന്ന് Decline and Fall of the Roman Empire എഴുതിയ എഡ്‌വേഡ് ഗിബ്ബൺ പരിഹസിച്ചിട്ടുണ്ട്
൩ The Son of God, begotten of the Father, the only begotten, that is, of the essence of the Father, God of God, Light of Light, very God of very God, begotten, not made, being of one substance with the Father.
But those who say there was a time when he was not....
and the Son of God is created or changeable or alterable, they are condemned by the holy Catholic and Apostolic Church(നിഖ്യാ സൂനഹദോസ് അംഗീകരിച്ച വിശ്വാസപ്രമാണത്തിൽ നിന്ന്)
൪ ത്രിത്വസിദ്ധാന്തത്തിന്റെ വികാസത്തിൽ അത്തനാസിയൂസ് വഹിച്ച പങ്കിന് വലിയ പ്രാധാന്യമുണ്ട്.
ക്രൈസ്തവസഭയുടെ വിശ്വാസപ്രമാണത്തിന്റെ വകഭേദങ്ങളിലൊന്ന് അറിയപ്പെടുന്നത് തന്നെ അത്തനാസിയൂസിന്റെ വിശ്വാസപ്രമാണം എന്നാണ്.
പാശ്ചാത്യസഭ ഒരുകാലത്ത് വലിയ പ്രാധാന്യം കല്പിച്ചിരുന്ന ആ വിശ്വാസപ്രമാണം അത്തനാസിയൂസ് എഴുതിയതെന്ന് നേരത്തേ കരുതിയിരുന്നെങ്കിലും അത് അദ്ദേഹത്തിന്റെ കാലശേഷം എഴുതപ്പെട്ടതാണെന്ന് ഇന്ന് പരക്കെ അംഗീകരിക്കപ്പെട്ടിട്ടുണ്ട്.
൫ കപ്പദോച്ചിയൻ പിതാക്കന്മാരിൽ ഒരാളായ കേസറിയായിലെ ബാസിൽ അപ്പോഴേക്ക് മരിച്ചിരുന്നു.
൬ പരിശുദ്ധാത്മാവിന്റെ പുറപ്പാടിനെക്കുറിച്ച് പാശ്ചാത്യ-പൗരസ്ത്യ സഭകൾ തമ്മിൽ പിന്നീടുണ്ടായ തർക്കം ഫിലിയോക്ക് വിവാദം എന്നാണ് അറിയപ്പെടുന്നത്.
(മുഖ്യധാരാ ക്രൈസ്തവ വിശ്വാസം) ത്രിത്വത്തെപ്പറ്റി വേദപുസ്തകം എന്താണ് പഠിപ്പിക്കുന്നത്?
അരൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Aroor_Gramapanchayat
ആലപ്പുഴ ജില്ലയിൽ ചേർത്തല താലൂക്കിൽ പട്ടണക്കാട് ബ്ളോക്കിലാണ് 15.15 ചതുരശ്രകിലോമീറ്റർ വിസ്തൃതിയുള്ള അരൂർ പഞ്ചായത്ത് സ്ഥിതി ചെയ്യുന്നത്.
മഠത്തിൽ ശ്രീറാമിന്റെ ജന്മദേശം കൂടിയാണ് അരൂർ അതിരുകൾ കിഴക്ക് - വേമ്പനാട് കായൽ പടിഞ്ഞാറ് - കുമ്പളങ്ങിക്കായൽ വടക്ക് -  വേമ്പനാട് കായൽ തെക്ക്‌ - എഴുപുന്ന പഞ്ചായത്ത് വാർഡുകൾ പുത്തനങ്ങാടി മൾട്ടിപർപ്പസ് സൊസൈറ്റി വാർഡ്‌ ഗവ ഫിഷറീസ്‌ സ്കൂൾ വാർഡ്‌ കോട്ടപ്പുറം കെൽട്ടസ് വാർഡ്‌ ചെട്ടുത്തറ വാർഡ്‌ അരൂർ ഗവ ഹൈസ്കൂൾ വാർഡ്‌ വട്ടക്കേരി കുമ്പഞ്ഞി അറബിക് കോളേജ്‌ മുളയ്ക്കൽ പ്പറമ്പ് സെൻറ് ഫ്രാൻസിസ്‌ സ്കൂൾ ദൈവവെളി ക്ഷേത്രം ആഞ്ഞിലിക്കാട് ആയുർവേദ ആശുപത്രി ഗുരുമന്ദിരം വിജയാംബിക ഗവ ഹോസ്പിറ്റൽ വാർഡ്‌ ഹൈസ്കൂൾ വാർഡ്‌ കോൺവെൻറ് വാർഡ്‌ അമ്മനേഴം പ്രോജക്ട് കോളനി സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് പട്ടണക്കാട് വിസ്തീര്ണ്ണം 15.14  ചതുരശ്ര കിലോമീറ്റർ ജനസംഖ്യ 32,662 പുരുഷന്മാർ 16,161 സ്ത്രീകൾ 16,501 ജനസാന്ദ്രത 2154 സ്ത്രീ : പുരുഷ അനുപാതം 1021 സാക്ഷരത 91% ചരിത്രം
മുൻകാലങ്ങളിൽ മുറജപത്തിനു തിരുവനന്തപുരത്തേക്ക് വഞ്ചിമാർഗം യാത്ര ചെയ്തിരുന്ന ആഴ്‌വാഞ്ചേരി തമ്പുരാക്കന്മാർക്ക് യാത്രാമധ്യേയുള്ള ഒരു താവളമായിരുന്നു അരൂർ മുക്കം.
വിശ്രമാനന്തരം തുടർന്നുള്ള യാത്രയിൽ പല്ലക്ക് ചുമന്നിരുന്നത് സ്ഥലവാസികളായ അരയന്മാർ (ഇന്നത്തെ വാലസമുദായം) ആയിരുന്നതിനാൽ ആ സ്ഥലത്തിന് 'അരയർ ഊർ' (ലോപിച്ച് 'അരൂർ') എന്ന് പേർ സിദ്ധിച്ചുവെന്ന് ഒരു ഐതിഹ്യമുണ്ട്.
പഴയ തിരുവിതാംകൂർ സംസ്ഥാനത്തിന്റെ 'അതിരിലെ ഊർ' ആയിരുന്നതിൽനിന്നുമാണ് ഇന്നത്തെ പേർ സിദ്ധിച്ചതെന്നു ചിലർ വാദിക്കുന്നു.
അരൂർ കാർത്ത്യായനിക്ഷേത്രം വളരെ പഴക്കമുള്ളതാണ്.108 ദുർഗാലയങ്ങളിൽ ഈ ക്ഷേത്രം സ്ഥാനം പിടിച്ചു കാണുന്നു.
പള്ളിയറക്കാവ് ക്ഷേത്രം, പാവുമ്പായി ശ്രീകൃഷ്ണക്ഷേത്രം, വട്ടക്കേരിൽ കണ്ടേകാരൻ ക്ഷേത്രം എന്നിവ പ്രധാന അമ്പലങ്ങളാണ്.
വട്ടക്കേരിൽ കണ്ടേകാരൻ ക്ഷേത്രത്തിലെ ആണ്ടുതോറുമുള്ള 'തടിതുള്ളൽ' ചടങ്ങ് അനേകം ജനങ്ങളെ ആകർഷിക്കുന്നു.
മുസ്ലീങ്ങളുടെ വകയായി ഒരു വലിയ പള്ളിയും നാല് 'തയ്ക്കാവു'കളുമുണ്ട്.
കത്തോലിക്കരുടെ പുരാതന ദേവാലയം വിശുദ്ധ അഗസ്റ്റിന്റെ നാമദേയത്തിലുള്ള സ്ഥാപിതമായിട്ട് 144 വർഷം, പഴക്കം ചെന്ന ദേ വാലയത്തിന്റെ സ്ഥാനത്ത് പുതിയ         ദേവാലയം, നാനാജാതി മതസ്ഥരുടെയും വല്യച്ചനാണ് ഇവിടത്തെ1 വിശുദ്ധൻ,  വി. സേവ്യേഴ്സ് എന്നീ പള്ളികൾ ക്രിസ്ത്യാനികളുടെ പ്രധാന ആരാധനാകേന്ദ്രങ്ങളാണ്.
തെങ്ങുകൃഷിയും കയറുത്പന്നങ്ങളും മത്സ്യബന്ധനവുമാണ് ഇവിടുത്തെ മുഖ്യ ജീവിതമാർഗങ്ങൾ‍. 'അരൂർ കെമിക്കൽ എൻജിനീയറിങ് ആൻഡ് ഇൻഡസ്ട്രിയൽ എസ്റ്റേറ്റ്' സ്ഥാപിക്കപ്പെട്ടതോടുകൂടി തൊഴിൽ മേഖലയിൽ നവോന്മേഷം കൈവന്നു.
നിരവധി മത്സ്യസംസ്കരണകേന്ദ്രങ്ങൾ ഇവിടെയുണ്ട്.
കൂടാതെ ഒരു ഫൈബർ ഫാക്ടറിയും പഞ്ചായത്തിൽ പ്രവർത്തിക്കുന്നു.
പഞ്ചായത്തിന്റെയും മറ്റു വികസന എജൻസികളുടെയും ശ്രമഫലമായി വിദ്യാഭ്യാസപരവും ഗതാഗതസംബന്ധവും ചികിത്സാപരവുമായ സൌകര്യങ്ങൾ ഇവിടെ വർധിച്ചുവരുന്നു.
വാലർ കോളനി, ഉള്ളാടർ കോളനി, ഇൻഡസ്ട്രിയൽ എസ്റ്റേറ്റ് കോളനി എന്നിവയും പഞ്ചായത്ത് പ്രദേശത്തുണ്ട്.
ആധുനിക കേരള രാഷ്ട്രീയത്തിൽ ഒച്ചപ്പാടുണ്ടാക്കിയ 'വെളുത്തുള്ളിക്കായൽ‍' (1967) പഞ്ചായത്തിന്റെ 6-ാം വാർഡിലാണ്.
പ്രക്ഷോഭത്തെത്തുടർന്ന് 68 ഏക്കർ കായൽ നികത്തി 68 കുടുംബങ്ങൾക്കായി പതിച്ചുകൊടുത്തു.
http://lsgkerala.in/aroorpanchayat Archived 2013-02-12 at the Wayback Machine .
Census data 2001 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അരൂർ ഗ്രാമപഞ്ചായത്ത് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
സദനം നരിപ്പറ്റ നാരായണൻ നമ്പൂതിരി Sadanam Naripatta Narayanan Namboothiri Sadanam Naripatta Narayanan Namboothiri
പ്രശസ്തനായ കഥകളി കലാകാരനായിരുന്നു സദനം നരിപ്പറ്റ നാരായണൻ നമ്പൂതിരി (മരണം :23 ഒക്ടോബർ 2024).
കീഴ്പടം കുമാരൻ നായരുടെ ശിഷ്യനായിരുന്നു.
ഏഷ്യാനെറ്റ് ന്യൂസിലെ മുൻഷി എന്ന പരിപാടിയിൽ മുൻഷിയായി ശ്രദ്ധ നേടിയിരുന്നു.
കലാമണ്ഡലം ഫെല്ലോഷിപ്പ് ഉൾപ്പെടെ ഒട്ടേറെ അംഗീകാരങ്ങൾ നേടിയിട്ടുണ്ട്.
പാലക്കാട് ചെർപ്പുളശ്ശേരി കാറൽമണ്ണ സ്വദേശിയാണ്.
ഹനുമാൻ , ഹംസം, ബ്രാഹ്മണൻ, കാട്ടാളൻ തുടങ്ങിയ പ്രധാനപ്പെട്ട വേഷങ്ങളിൽ കേരളത്തിലെ അറിയപ്പെടുന്ന കഥകളി നടനാണ്.
പുരസ്കാരങ്ങൾ കലാമണ്ഡലം ഫെല്ലോഷിപ്പ് അവലംബം ↑ https://www.manoramaonline.com/news/latest-news/2024/10/23/sadanam-narippatta-narayanan-namboothiri-passes-away.html
സെൻ്റ് ആൻ്റണീസ് ഫെറോന പള്ളി,കണ്ണമാലി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Kannamaly_church കണ്ണമാലി സെന്റ്.
ആന്റണീസ് ദേവാലയം
എറണാകുളം ജില്ലയിലെ കണ്ണമാലിയിൽ സ്ഥിതി ചെയ്യുന്ന സെന്റ്.
ആന്റണീസ് ഫൊറോന ദേവാലയമാണ് കണ്ണമാലി പള്ളി .
ദക്ഷിണേന്ത്യയിലെ വിശുദ്ധ യൗസേപ്പിതാവിന്റെ ചരിത്രപ്രസിദ്ധമായ തീർത്ഥാടനകേന്ദ്രമാണ് കണ്ണമാലി പള്ളി.
ഒട്ടേറെ അത്ഭുതസംഭവങ്ങൾക്ക് വേദിയായ ഈ തീർത്ഥാടനകേന്ദ്രം കൊച്ചി രൂപതയുടെ അധികാരപരിധിയിലാണ്.
മാർച്ച് 10 മുതൽ 19 വരെയാണ് പ്രധാന തിരുനാൾ.
മാർച്ച് 19 കേരളത്തിന് അകത്തും പുറത്തും നിന്നുമായി ലക്ഷക്കണക്കിന് ഭക്തജനങ്ങൾ നേർച്ച സദ്യ ഭക്ഷിക്കുവാനും വഴിപാടുകൾ നിറവേറ്റുവാനും ഇവിടെ എത്തിച്ചേരുന്നു.
മാർച്ച് 19 വിശുദ്ധ യൗസേപ്പിതാവിന്റെ നേർച്ചസദ്യയുടെ പ്രാരംഭകേന്ദ്രവുമാണ് കൊച്ചി കണ്ണമാലി ഫൊറോന പള്ളി.
വിശുദ്ധ യൗസേപ്പിതാവിന്റെ അത്ഭുതതീർത്ഥാടനകേന്ദ്രം എന്നാണ് ഇത് അറിയപ്പെടുന്നത്.1905 ൽ കൊച്ചിയിൽ ശക്തമായി ഉണ്ടായ കടലാക്രമണത്തിൽ ആയിരക്കണക്കിന് വീടുകളും ആരാധനാലായങ്ങളും നശിപ്പിക്കപ്പെട്ടു.
ഇതേ തുടർന്ന് മഹാമാരിയായ കോളറ പടരുകയും, ആയിരങ്ങൾ മനുഷ്യരും കന്നുകാലികളും മരണപ്പെടുകയുണ്ടായി.
സിമിത്തേരിയിൽ സ്ഥലം തികയാതെ വന്നപ്പോൾ പുറത്ത് കുഴിയെടുത്ത് മണ്ണിട്ട് മൂടേണ്ട അവസ്ഥ വരെ വന്നു.
ദേവാലയങ്ങളിൽ പോലും വിശുദ്ധ കുർബായ്ക്ക് ആളുകൾ വരാതെ ആയി.
കാരണം വലിയൊരു ജനതയെ തന്നെ കോളറ നീക്കം ചെയ്തിരുന്നത്.
അങ്ങനെ സംഭവിക്കുന്നത് ഫെബ്രുവരി മാർച്ച് മാസങ്ങളിൽ ആയിരുന്നു.
അന്നത്തെ കണ്ണമാലി പള്ളി വികാരിക്ക് മാർച്ച് 18 അർധരാത്രി ഉണ്ടായ ദിവ്യ ദർശനത്തിൽ നിന്നുമാണ് ആ വലിയ അത്ഭുതത്തിന് തുടക്കമാവുന്നത്.
മാർച്ച് 19 യൗസേപ്പിതാവിന്റെ തിരുനാൾ വൈദീകൻ വിശ്വാസികളോട് വീടുകളിൽ നിന്നും ഭക്ഷണം കൊണ്ടുവരാൻ പറഞ്ഞിരുന്നു.
കോളറ പടർന്നത് ഭക്ഷണത്തിലൂടെ തന്നെയായിരുന്നു.
എങ്കിലും അച്ചന്റെ വാക്ക് കേട്ട് ആകെ 12 വിശ്വാസികളാണ് വിശുദ്ധ ബലിക്ക് വേണ്ടി കണ്ണമാലി പള്ളിയിൽ എത്തിയത്.
ജീവിച്ചിരിക്കുന്നവരുടെ എണ്ണം അത്രയ്ക്ക് കുറഞ്ഞിരുന്നു.
തുടർന്ന് അച്ചൻ അവരോടായി പറഞ്ഞു.
"ഇന്ന് ഇതിന് ഒരു തീരുമാനം ഉണ്ടാകണം. ഒന്നുകിൽ ഈ ഭക്ഷണം കഴിക്കുന്നതോടെ നാം മരിക്കും അല്ലെങ്കിൽ വിശുദ്ധ യൗസേപ്പിതാവ് നമ്മെ രക്ഷിക്കും".
ഇതും പറഞ്ഞു ഇവർ ചേർന്ന് ബലി അർപ്പിക്കുകയും, വിശുദ്ധന്റെ അത്ഭുത തിരുസ്വരൂപം വഹിച്ചു പ്രദക്ഷിണം നടത്തുകയും അതെ തുടർന്ന് അവർ തന്നെ വീടുകളിൽ നിന്നും കൊണ്ടുവന്ന ഭക്ഷണം ആശീർവ്വദിക്കുകയും ചെയ്തു.
എങ്കിലും കഴിക്കാൻ ആളുകൾ ഭയന്നു.
അതിനാൽ ആദ്യം വികാരി അച്ചൻ തന്നെ ഭക്ഷിച്ചു.
അച്ചന് പ്രത്യേകിച്ച് ഒന്നും സംഭവിക്കുന്നില്ല എന്ന് കണ്ടപ്പോൾ മറ്റുള്ള 12 പേരും ഭക്ഷിച്ചു.
അവർക്കും ഒന്നും സംഭവിക്കുന്നില്ല എന്ന് കണ്ടപ്പോൾ ഈ ഭക്ഷണത്തിന്റെ പങ്കുകൾ വീടുകളിലേക്കും മരണത്തോട് മല്ലിടുകയും ചെയ്തിരുന്ന മനുഷ്യരുടെ അടുക്കലേക്ക് കൊണ്ടുപോവുകയും ചെയ്തു.
ഇത് കഴിച്ച മാത്രയിൽ കോളറ ശര വേഗത്തിൽ വിട്ടകലുകയും വീണ്ടും സമൃദ്ധിയിലേക്ക് ആ പ്രദേശം ഉയരുകയും ചെയ്തു.
ഈ മഹാ അത്ഭുതത്തെ തുടർന്ന് എല്ലാ വർഷവും മാർച്ച് 19 ന് യൗസേപ്പിതാവിന്റെ തിരുനാൾ ഗംഭീരമായി ആഘോഷിക്കുവാൻ തീരുമാനിക്കുകയും, നേർച്ച സദ്യ ആരംഭിക്കുകയും ചെയ്തു.
അന്ന് മുതൽ ഇന്ന് വരെ കണ്ണമാലി നാനാജാതി മധ്യസ്ഥരുടെ അഭയകേന്ദ്രമാണ്.
തിരുനാൾ ദിവസങ്ങളിൽ തീർത്ഥാടകർക്ക് എത്തിച്ചേരുന്നതിന് കേരളത്തിന്റെ വിവിധ ഭാഗങ്ങളിൽ നിന്നും ksrtc ബസുകൾ പ്രത്യേക സർവീസുകൾ നടത്തുന്നു.
പുലർച്ചെ ആരംഭിക്കുന്ന നേർച്ച സദ്യ അർദ്ധരാത്രി വരെയും നീണ്ടു പോകുംവിധം ക്രമാതീതമാണ് ഇവിടുത്തെ തിരക്ക്.
കണ്ണമാലി  സെന്റ്.
ആന്റണീസ് ദേവാലയത്തിന്റെ ഉൾവശം കണ്ണമാലി പഴയ പള്ളി.
പുറത്തേക്കുള്ള കണ്ണികൾ പള്ളിയുടെ ചിത്രം Archived 2012-06-08 at the Wayback Machine .
ചെന്നൈ സബർബൻ റെയിൽവേ ഈ ലേഖനത്തിന്റെ വ്യാകരണം, ശൈലി, കെട്ടുറപ്പ്, അക്ഷരങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Chennai_Suburban_Railway
13°04′59″N 80°16′27″E ﻿ / ﻿ 13.08319°N 80.27413°E ﻿ / 13.08319; 80.27413
ചെന്നൈ സബർബൻ റെയിൽവേ ചെന്നൈയിലെ നഗരയാത്രാ മാർഗ്ഗമാണ്.
ദക്ഷിണ റെയിൽവേയുടെ കീഴിലുള്ള ഈ സംവിധാനത്തിൽ ഇലക്ട്രിക് മൾട്ടി യൂണിറ്റ് തീവണ്ടികളാണ് ഉപയോഗിക്കുന്നത്.
ചെന്നൈ നഗരത്തിന് പുറമെ ചെങ്കൽപ്പെട്ട്, കാഞ്ചീപുരം, വിഴുപ്പുരം, നെല്ലൂർ, ജോലാർപേട്ട്, കാട്ട്പാടി, ആരക്കോണം തുടങ്ങിയ സമീപ പ്രദേശങ്ങളിലേക്കും ഈ സംവിധാനത്തിലൂടെ യാത്രചെയ്യാം.
ചെന്നൈ സബർബൻ റെയിൽവേ പ്രവർത്തനമാരംഭിച്ചത് 1931 ഏപ്രിൽ 2-ആം തിയതി ആണ്.
മദ്രാസ് ബീച്ചിൽനിന്നും താംബരത്തേക്കായിരുന്നു ആദ്യ പാത.
നവംബർ 15-ഓടെ വൈദ്യുതീകരിച്ചു.
1971 ജനവരിയിൽ താംബരം - ചെങ്കൽപ്പെട്ട് പാത പൂർത്തിയാക്കി.
നഗരത്തിന്റെ വടക്കും പടിഞ്ഞാറും ഭാഗങ്ങളിലേകുള്ള പാതകളുടെ നിർമ്മാണം 1985-ൽ ആരംഭിച്ചു.
1992-ൽ മീറ്റർ ഗേജ് പാതകളെ ബ്രോഡ് ഗേജാക്കാൻ തുടങ്ങി; ഇത് 2004 നവംബർ 1-ആം തിയതി പൂർത്തീകരിച്ചു.
പ്രധാനമായും നാല് പാതകളാണുള്ളത്.
(പടിഞ്ഞാറുവടക്കൻ, തെക്കുപടിഞ്ഞാറൻ, പടിഞ്ഞാറുതെക്കൻ പാതകൾ ബ്രാഞ്ചുകൾ മാത്രമാണ്.) തെക്കൻ പാത
പ്രധാന നിലയങ്ങൾ: ചെന്നൈ ബീച്ച് - ചെന്നൈ കോട്ട - ചെന്നൈ പാർക്ക് ( ചെന്നൈ സെൻട്രൽ തീവണ്ടി നിലയം ) - എഗ്മൂർ - ചേട്ട്പട്ട് - നുംഗമ്പാക്കം - കോടമ്പാക്കം - മാമ്പലം - സൈദാപ്പേട്ട് - ഗിണ്ടി - സെന്റ് തോമസ് മൗണ്ട് - പഴവന്താങ്കൽ - മീനമ്പാക്കം - തിരുസൂലം - പല്ലാവരം - ക്രോംപേട്ട് - താമ്പരം - വണ്ടലൂർ - പൊത്തേരി - മറൈമലൈ നഗർ - ചെങ്കൽപട്ട് - മേൽമരുവത്തൂർ - വിഴുപ്പുരം (163 കിലോമീറ്റർ)
തെക്കുപടിഞ്ഞാറൻ പാത: ചെന്നൈ ബീച്ച് - ചെന്നൈ പാർക്ക് - എഗ്മോർ - താമ്പരം - ചെങ്കൽപട്ട് - കാഞ്ചീപുരം - തിരുമാൽപ്പൂർ
ചെന്നൈ ബീച്ചിൽനിന്നും താമ്പരം, ചെങ്കൽപട്ട്, തിരുമാൽപ്പൂർ എന്നിവിടങ്ങളിലേക്ക് 121 തീവണ്ടികളും തിരിച്ച് 119 തീവണ്ടികളും പ്രവർത്തിക്കുന്നു.
ഇതിൽ 12 എണ്ണം (4+8) ഫാസ്റ്റ് തീവണ്ടികളാണ്.
സബർബൻ യാത്രികരിൽ 35% പേർ ഉപയോഗിക്കുന്നത് തെക്കൻ പാതയാണ്.
പടിഞ്ഞാറൻ പാത
പ്രധാന നിലയങ്ങൾ: ചെന്നൈ സെൻട്രൽ തീവണ്ടി നിലയം - ബേസിൻ പാലം - പെരംബൂർ - വില്ലിവാക്കം - അമ്പത്തൂർ - ആവടി - തിരുവള്ളൂർ - അരക്കോണം - കാട്ട്പാടി - ജോലാർപ്പേട്ട് (213 കിലോമീറ്റർ)
ചെന്നൈ ബീച്ച് - രായപുരം - വണ്ണാരപ്പേട്ട് - ബേസിൻ പാലം - തിരുത്തണി എന്ന റൂട്ടിലും ചില  തീവണ്ടികൾ ഓടുന്നുണ്ട്.
പടിഞ്ഞാറുതെക്കൻ പാത: ചെന്നൈ സെൻട്രൽ - അമ്പത്തൂർ - അരക്കോണം -കാട്ട്പാടി - വേലൂർ (140 കിലോമീറ്റർ)
ചെന്നൈ സെൻട്രലിൽനിന്നും പട്ടാഭിരാം, ആവടി, തിരുവള്ളൂർ, അരക്കോണം, തിരുത്തണി എന്നിവിടങ്ങളിലേക്ക് 89 തീവണ്ടികളും തിരിച്ച് 91 തീവണ്ടികളും പ്രവർത്തിക്കുന്നു.
വടക്കൻ പാത
പ്രധാന നിലയങ്ങൾ: ചെന്നൈ സെൻട്രൽ തീവണ്ടി നിലയം - ബേസിൻ പാലം - സുള്ളൂർപ്പേട്ട - നെല്ലൂർ - ബിത്രഗുണ്ട (210 കിലോമീറ്റർ)
ചെന്നൈ ബീച്ച് - റോയപുരം - വണ്ണാരപ്പേട്ട് - ബേസിൻ പാലം - സൂളൂർപ്പേട്ട എന്ന റൂട്ടിലും ചില  തീവണ്ടികൾ ഓടുന്നുണ്ട്.
(ആകെ 229) 12% യാത്രികരാണ് പടിഞ്ഞാറൻ പാത ഉപയോഗിക്കുന്നത്.
എം. ആർ. റ്റീ.
എസ്. പാത
പ്രധാന നിലയങ്ങൾ: ചെന്നൈ ബീച്ച് - ചെന്നൈ കോട്ട - പാർക്ടൌൺ ( ചെന്നൈ സെൻട്രൽ തീവണ്ടി നിലയം ) - തിരുമയിലൈ - വേളച്ചേരി (19.34 കിലോമീറ്റർ)
ചെന്നൈ ബീച്ചിൽനിന്നും വേളച്ചേരിയിലേക്ക് 67 തീവണ്ടികളും തിരിച്ച് 67 തീവണ്ടികളും പ്രവർത്തിക്കുന്നു.
സബർബൻ യാത്രികരിൽ 19% പേർ ഉപയോഗിക്കുന്നത് എം. ആർ. റ്റീ.
തിങ്കൾ - ശനി ദിവസങ്ങളിലെ കണക്കുകളാണ് കൊടുത്തിരിക്കുന്നത്.
തെക്കൻ, എം. ആർ. റ്റീ.
എസ്. പാതകളിൽ ഞായറാഴ്ചകളിൽ വ്യത്യാസമുണ്ടാകാം.
ടിക്കറ്റ് വില
5 രൂപ, 10 രൂപ, 15 രൂപ, 20 രൂപ ടിക്കറ്റുകളാണ് ഉപയോഗിക്കുന്നത്.
20 കിലോമീറ്റർ വരെ 5 രൂപ, 20 മുതൽ 45 കിലോമീറ്റർ വരെ 10 രൂപ, 45 മുതൽ 70 കിലോമീറ്റർ വരെ 15 രൂപ, 70 മുതൽ 100 കിലോമീറ്റർ വരെ 20 രൂപ എന്നിങ്ങനെയാണ് നിരക്ക്.
സാധാരണ പാസഞർ തീവണ്ടി ടിക്കറ്റിനു സമാനമാണ് സബർബൻ ടിക്കറ്റുകൾ.
ഇവയ്ക്കു പുറമെ കാർഡിൽ അച്ചടിച്ച ടിക്കറ്റുകളും ഉപയോഗിക്കുന്നു.
ചിത്രശാല ചെന്നൈ സബർബൻ റെയിൽവേ - വിവിധ ചിത്രങ്ങൾ ചെന്നൈ സബർബൻ റെയിൽവേയുടെ പഴയ തീവണ്ടി ചെന്നൈ സബർബൻ റെയിൽവേയുടെ പുതിയ തീവണ്ടി രണ്ട് തീവണ്ടികൾ അവലംബം ഇതു കൂടി കാണുക കൊൽക്കത്ത മെട്രോ ഡെൽഹി മെട്രോ ബാംഗ്ലൂർ മെട്രൊ അതിവേഗഗതാഗതം ഇന്ത്യൻ റെയിൽ‌വേ
അലക്സാണ്ഡ്ര ബ്രെക്കെന്റിഡ്ജ്
അലക്സാണ്ഡ്ര ഹെതറിങ്ടൺ ബ്രെക്കെൻറിഡ്ജ് (ജനനം: മെയ് 15, 1982) ഒരു അമേരിക്കൻ അഭിനേത്രിയും ഫോട്ടോഗ്രാഫറുമാണ്.
ബിഗ് ഫാറ്റ് ലയർ (2002), ഷി ഈസ് ദി മാൻ (2006) തുടങ്ങിയ കൗമാര കോമഡി ചിത്രങ്ങളിൽ അപ്രധാന വേഷങ്ങളിൽ അഭിനയിച്ചുകൊണ്ടാണ് അവർ അഭിനയരംഗത്തു ചുവടുറപ്പിക്കുന്നത്.
പിന്നീട് അവർ ഡർട്ട് എന്ന പരമ്പരയിൽ വില്ല മക്ഫേർസൺ എന്ന റിപ്പോർട്ടറുടെ വേഷവും ഹ്രസ്വകാല പരമ്പരയായ ദ എക്സ് ലിസ്റ്റിലും സഹവേഷങ്ങൾ അവതരിപ്പിച്ചു.
അലിസ്സ മില്ലർ ഇംഗ്ലീഷ് വിലാസം https://ml.wikipedia.org/wiki/Alyssa_Miller
ഒരു അമേരിക്കൻ മോഡൽ ആയ അലിസ്സ മില്ലർ (ജനനം ജൂലൈ 4, 1989) നിരവധി പ്രമുഖ കമ്പനികൾക്കായി പ്രിന്റ്, റൺവേ ജോലികൾ ചെയ്യുകയും വോഗ് ( ജർമ്മനി ), എല്ലെ ( ഇറ്റലി ) എന്നീ ഫാഷൻ മാഗസിനുകളിലെ കവർപേജിൽ പ്രത്യക്ഷപ്പെടുകയും ചെയ്തിട്ടുണ്ട്.
ഗെസിന്റെ സവിശേഷ മോഡലായും കൂടാതെ സ്പോർട്ട്സ് ഇല്ലസ്ട്രേറ്റഡ് സ്വിംസ്യൂട്ട് ഇഷ്യു സ്പോർട്ട്സ് മാഗസിലും പ്രത്യക്ഷപ്പെട്ടിരുന്നു.
കാലിഫോർണിയയിലെ ലോസ് ആഞ്ചലസിൽ ജനിച്ചു.
അവരുടെ വംശാവലിയിൽ ജർമൻ , ഓസ്ട്രിയൻ , ഇംഗ്ലീഷ് , ഐറിഷ് , സ്കോട്ടിഷ് , വെൽഷ്സ് എന്നിവർ ഉൾപ്പെടുന്നു.
ലോസ് ഏഞ്ചൽസ് കൗണ്ടിയിൽ പാംഡേലിൽ വളർന്നു.
കാഴ്ചയിൽ യൂറോപ്യൻ സാദൃശ്യം തോന്നുന്ന മില്ലർ അവളുടെ ഇരുണ്ട തവിട്ട് തലമുടി, മുഴുവൻ പുരികം, ശരീരഘടന എന്നിവയുടെ പേരിൽ അറിയപ്പെടുന്നു.
“ഞാൻ കണ്ടിട്ടുള്ളതിൽ വച്ച് ഏറ്റവും യൂറോപ്യൻ രൂപത്തിലുള്ള അമേരിക്കൻ പെൺകുട്ടിയാണ് അലിസ്സ!
ഗസ്സ് സ്ഥാപകനായ പോൾ മാർഷ്യാനോ അവളെക്കുറിച്ച് പറയുകയുണ്ടായി.
ഗെസ്സുമായി തനിക്ക് മുന്നേറ്റമുണ്ടായപ്പോൾ, സോഫിയ ലോറെൻ , ബ്രൂക്ക് ഷീൽഡ്സ് എന്നിവരുമായി താരതമ്യപ്പെടുത്തി, അത് ഒരു തിരിച്ചടി ആയി കണക്കാക്കപ്പെട്ടു.
2003-ൽ, അവരുടെ പിതാവ് ഐ‌എം‌ജി മോഡലുകളുടെ ലോസ് ഏഞ്ചൽസ് ഓഫീസിലേക്ക് പരീക്ഷണ ഫോട്ടോകൾ അയച്ചിരുന്നു.
2005 ആയപ്പോഴേക്കും അവർ മെർലിൻ എൻ‌വൈ ഏജൻസിയുടെ ഒരു മോഡലായി മാറിയിരുന്നു.
2005-ൽ 16-ാം വയസ്സിൽ സ്റ്റെല്ല മക്കാർട്ട്‌നിക്കുവേണ്ടി അവർ ഒരു പ്രചാരണ പരിപാടി നടത്തി.
2006 ഫെബ്രുവരി ആയപ്പോഴേക്കും വോഗിന്റെ ഓരോ പ്രധാന പതിപ്പുകളിലും വോഗ് ഇറ്റാലിയ സപ്ലിമെന്റിന്റെ കവർ പേജ് ഉൾപ്പെടെ അവർ പ്രത്യക്ഷപ്പെട്ടു.
2006 ഒക്ടോബറിലെ ജർമ്മൻ വോഗ്, 2010 ജൂലൈ ഇറ്റാലിയൻ എല്ലെ (അവർ പിന്നീട് 2012 ഒക്ടോബർ കവറിലും പ്രത്യക്ഷപ്പെട്ടു) എന്നിവയ്ക്കായി കവർ പേജിൽ പ്രത്യക്ഷപ്പെട്ടതിനെത്തുടർന്ന്, 2010 അവസാനത്തോടെ ഗെസ് വസ്ത്രത്തിന്റെ പുതിയ മുഖങ്ങളിലൊന്നായി അവർ മാറി.
വിക്ടോറിയാസ് സീക്രട്ടിനായി മില്ലർ പ്രവർത്തിച്ചിട്ടുണ്ട്.
ബെബെ , ബില്ലാബോംഗ് , ചോപാർഡ് , ഡീസൽ , എലി തഹാരി , ഇൻറ്റിമിസിമി , ജ്യൂസി കോച്ചർ , ലാ പെർല , ലോറ ബിയാഗൊട്ടി തുടങ്ങിയ കമ്പനികളുടെ പരസ്യ സൃഷ്ടികൾക്കുവേണ്ടിയും അവർ പ്രവർത്തിച്ചിരുന്നു.
2011-ൽ എലൈറ്റ് മോഡൽ മാനേജ്‌മെന്റുമായി അവർ ഒപ്പുവച്ചു.
2011-ൽ സ്പോർട്സ് ഇല്ലസ്ട്രേറ്റഡ് സ്വിംസ്യൂട്ട് ഇഷ്യൂവിൽ അരങ്ങേറ്റം കുറിച്ചു.
പതിപ്പിൽ പുതിയതായ അഞ്ച് പേരിൽ ഒരാളായി ( ഷാനൻ ക്ലിക്ക് , കെൻസ ഫൗറാറ്റി , ഇസബെൽ ഗൗലാർട്ട് , ഫെല്ലൊ ഗെസ് മോഡൽ കേറ്റ് ആപ്റ്റൺ എന്നിവർക്കൊപ്പം).
വാൾസ്ട്രീറ്റ് ജേണലിലെ ഒരു കഥ അനുസരിച്ച്, സ്പോർട്സ് ഇല്ലസ്ട്രേറ്റിൽ എപ്പോഴെങ്കിലും പ്രത്യക്ഷപ്പെട്ടാൽ അത് സോക്കറിനായിരിക്കുമെന്ന് അവൾ മുമ്പ് കരുതിയിരുന്നു.
കാരണം അത്ലറ്റിക് പശ്ചാത്തലം നൽകിയതിനാൽ അവൾ ഒരു പ്രൊഫഷണൽ സോക്കർ കളിക്കാരിയായി സ്വയം സങ്കൽപ്പിച്ചിരുന്നു.
2011 സ്വിംസ്യൂട്ട് ഇഷ്യൂവിൽ ബോഡി പെയിന്റിംഗ് ചിത്രത്തിലും അവർ പ്രത്യക്ഷപ്പെട്ടു.
അവിടെ ജോവാൻ ഗെയർ അവളെ വരക്കുകയും ന്യൂയോർക്ക് സിറ്റിയിൽ സ്റ്റുവർട്ട് ഷൈനിംഗ് അവളുടെ ഫോട്ടോയെടുത്തു.
2013 അവളുടെ മൂന്നാമത്തെ സ്വിംസ്യൂട്ട് ഇഷ്യൂ ആയിരുന്നു.
2011 ലും 2013 ലും, സ്വിം‌സ്യൂട്ട് ഇഷ്യു കവർ മോഡൽ പ്രഖ്യാപിച്ച രാത്രിയിൽ ഡേവിഡ് ലെറ്റർമാന്റെ ടോപ്പ് 10 ആയ ലേറ്റ് ഷോ വിത് ഡേവിഡ് ലെറ്റർമാന്റെ വാർഷിക സ്പോർട്സ് ഇല്ലസ്ട്രേറ്റഡ് സ്വിം‌സ്യൂട്ട് ഇഷ്യൂവിൽ മില്ലർ പങ്കെടുത്തു.
മില്ലറുടെ ഫിറ്റ്നസ് ചട്ടത്തിൽ ബാലെ, ഓട്ടം എന്നിവ ഉൾപ്പെടുന്നു.
അവർ ട്രാൻസെൻഡെന്റൽ മെഡിറ്റേഷൻ പരിശീലിക്കുന്നു.
അഭിനയ, മെച്ചപ്പെടുത്തൽ ക്ലാസുകൾ അവർ എടുത്തിട്ടുണ്ട്.
മില്ലർ 2018 ഏപ്രിലിൽ സംഗീതജ്ഞൻ കാം അവേരിയെ വിവാഹം കഴിച്ചു.
2018 നവംബർ 29 ന് മില്ലറും അവേരിയും വേർപിരിഞ്ഞതായി ഇൻസ്റ്റാഗ്രാം അക്കൗണ്ടിലൂടെ സ്ഥിരീകരിച്ചു.
അവലംബം പുറത്തേക്കുള്ള കണ്ണികൾ Alyssa Miller എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Alyssa Miller Archived 2014-07-03 at the Wayback Machine .
at the Sports Illustrated Swimsuit Issue
അലിസൺ ബ്രീ
ആലിസൺ ബ്രീ സ്കേർമർഹോൺ (ജനനം: ഡിസംബർ 29, 1982) ഒരു അമേരിക്കൻ നടിയും, നിർമ്മാതാവും മോഡലുമാണ്.
അവർ ഔദ്യോഗികരംഗത്ത് ആലിസൺ ബ്രീ എന്ന പേരിലാണ് അറിയപ്പെടുന്നത്.
2009 മുതൽ 2015 വരെ സംപ്രേഷണം ചെയ്യപ്പെട്ട കമ്മ്യൂണിറ്റി എന്ന ഹാസ്യപരമ്പരയിലെ താരവേഷമായ ആനീ എഡിസൺ, 2007 മുതൽ 2015 വരെ സംപ്രേഷണം ചെയ്യപ്പെട്ട മാഡ് മെൻ എന്ന നാടകപരമ്പരയിലെ ട്രൂഡി ക്യാംമ്പ്ബെൽ എന്നീ കഥാപാത്രങ്ങളിലൂടെയാണ് അവർ പ്രേക്ഷകരുടെയിടയിൽ സുപരിചിതയായത്.
2014 മുതൽ തുടരുന്ന ബൊജാക്ക് ഹോർസ്മാൻ എന്ന ആനിമേറ്റഡ് പരമ്പരയിലെ ഡയാനെ ൻയുയെൻ എന്ന കഥാപാത്രത്തിനു ശബ്ദം നൽകിയത് ആലിസൺ ബ്രീ ആയിരുന്നു.
2017 മുതൽ തുടർന്നുകൊണ്ടിരിക്കുന്ന ഗ്ലോ എന്ന പരമ്പരയിലെ റൂത്ത് വൈൽഡർ എന്ന കഥാപാത്രത്തെ അവതരിപ്പിച്ചതിന് ടെലിവിഷൻ പരമ്പര മ്യൂസിക്കൽ അല്ലെങ്കിൽ കോമഡി വിഭാഗത്തിൽ മികച്ച നടിയ്ക്കുള്ള ഗോൾഡൻ ഗ്ലോബ് പുരസ്കാര നാമനിർദ്ദേശവും ഒരു കോമഡി പരമ്പരയിലെ ശ്രദ്ധേയ പ്രകടനം കാഴ്ചവച്ച നടിക്കുള്ള സ്ക്രീൻ ആക്ടേർസ് ഗിൽഡ് അവാർഡും ലഭിച്ചിരുന്നു.
സ്ക്രീം 4 (2011), ദി ഫൈ-ഇയർ എൻഗേജ്മെന്റ് (2012), ദി ലെഗോ മൂവി (2014), ഗെറ്റ് ഹാർഡ് (2015), സ്ലീപ്പിംഗ് വിത്ത് അദർ പീപ്പിൾ (2015), ഹൌ ടു ബി സിംഗിൾ (2016) , ദി ലിറ്റിൽ അവേർസ് (2017), ദി ഡിസാസ്റ്റർ ആർട്ടിസ്റ്റ് (2017), ദി പോസ്റ്റ് (2017) എന്നിവയുൾപ്പെടെയുള്ള സിനിമകളും അഭിനയിച്ചിട്ടുണ്ട്.